कैंपेन खत्म होने से दो दिन पहले बीजेपी के लिए शर्मनाक स्थिति तब बनी, जब उसके उम्मीदवार एल. चंद्रशेखर ने मुकाबले से हटकर कांग्रेस के साथ जुड़ने का फैसला किया. बीजेपी ने इसे धोखा और जेडीएस के मनी पावर का खेल बताया. लेकिन नुकसान तो हो चुका था. चंद्रशेखर ने कहा था कि उन्हें अकेला छोड़ दिया गया. बीजेपी का कोई नेता उनका प्रचार करने नहीं आया. येदियुरप्पा ने कहा कि उन्होंने चंद्रशेखर की अनदेखी इसलिए की, क्योंकि कुछ गलत होने की आशंका को भांप लिया था.